หลังมีเพศสัมพันธ์กับแฟน1วัน มีอาการตกขาวปนเลือดนิดหน่อยค่ะ แล้วก่อนมีเพศสัมพันธ์มีปจด.กระปริบกระปรอยเกือบ8วัน อาการนี้จะเป็นอะไรรึเปล่าคะ
สวัสดีค่ะ หลังจากมีเพศสัมพันธ์ไปแล้ว 1 วัน มีอาการตกขาวปนเลือด อาจเกิดจาก1. มีการติดเชื้อในช่องคลอด ซึ่งจะมีตกขาวที่ผิดปกติร่วมด้วย โดยนอกจากจะมีตกขาวมีเลือดปน ตกขาวอาจมีสีเขียว เหลือง เทา และมีกลิ่นเหม็น และมีอาการแสบหรือคันช่องคลอดร่วมด้วย2. มีการอักเสบติดเชื้อในโพรงมดลูก มักมีอาการปวดท้องน้อยและตกขาวที่ผิดปกติร่วมด้วย รวมถึงอาการเจ็บขณะมีเพศสัมพันธ์ อาการปัสสาวะผิดปกติ มีเลือดออกจากช่องคลอดผิดปกคิ3.มะเร็งปากมดลูกมักจะมีเลือดออกขณะหรือหลังจากมีเพศสัมพันธ์ มีอาการเลือดออกกะปริดกะปรอย ตกขาวมีกลิ่นเหม็นผิดปกติ ปวดท้องน้อย เป็นต้นสำหรับอาการเลือดออกกะปริดกะปรอย หากเลือดที่ออกไม่ได้อยู่ในช่วงที่ประจำเดือนควรจะมา และเป็นๆ หายๆ ก็ถือเป็นอาการเลือดออกจากช่องคลอดผิดปกติ โดยอาจเกิดจากการอักเสบติดเชื้อในโพรงมดลูก หรือโรคของมดลูก เช่น เยื่อบุโพรงมดลูกหน่าตัวผิดปกติ รวมถึงมะเร็งปากมดลูกดังที่กล่าวไป นอกจากนี้ หากมีการใช้ยาฮอร์โมนต่างๆ เช่น ยาคุมกำเนิด ยาสตรี ยาสมุนไพรหรืออาหารเสริมต่าง ๆ รวมถึงยาบางชนิด เช่น ยาป้องกันการแข็งตัวของเลือด เป็นต้น ก็อาจเป็นสาเหตุได้เช่นกันหากยังคงมีอาการเลือดออกกะปริดกะปรอย หรือมีตกขาวปนเลือดออกมาอีกเรื่อยๆ แนะนำควรไปพบสูติ-นรีแพทย์เพื่อตรวจหาสาเหตุค่ะ